CELEX: 62009TN0525
Language: lv
Date: 2009-12-28 00:00:00
Title: Lieta T-525/09: Prasība, kas celta 2009. gada 28. decembrī — MIP Metro /ITSB Metronia ( METRONIA )

27.3.2010   
            
            
               LV
            
            
               Eiropas Savienības Oficiālais Vēstnesis
            
            
               C 80/31
            
         Prasība, kas celta 2009. gada 28. decembrī — MIP Metro/ITSB Metronia (“METRONIA”)
   (Lieta T-525/09)
   2010/C 80/52
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: MIP Metro Group Intellectual Property GmbH & Co. KG (Düsseldorf, Vācija) (pārstāvji — R. Kaase un J.-C. Plate, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Metronia, SA (Madride, Spānija)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2009. gada 8. oktobra lēmumu lietā R 1315/2006-1, ciktāl apelācijas sūdzība noraidīta, pamatojot ar to, ka tā neatbilst Padomes Regulas Nr. 40/94 8. panta 1. punkta b) apakšpunktam (tagad — Padomes Regulas Nr. 207/2009 8. panta 1. punkta b) apakšpunktam);
            
         
               —
            
            
               piespriest atbildētājam atlīdzināt tiesāšanās izdevumus, tostarp izdevumus, kas radušies iebildumu un apelācijas procesos.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece
   
      Attiecīgā Kopienas preču zīme: grafiska preču zīme “METRONIA” attiecībā uz precēm un pakalpojumiem, kas ietilpst 9., 20., 28. un 41. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Vācijas preču zīmes reģistrācija grafiskai preču zīmei “METRO” attiecībā uz precēm un pakalpojumiem, kas ietilpst 9., 20., 28. un 41. klasē
   
      Iebildumu nodaļas lēmums: iebildumus apmierināt un Kopienas preču zīmes reģistrācijas pieteikumu noraidīt
   
      Apelāciju padomes lēmums: apelācijas sūdzību apmierināt, iebildumus noraidīt un, līdz ar to, apmierināt Kopienas preču zīmes reģistrācijas pieteikumu attiecībā uz visām precēm un pakalpojumiem
   
      Izvirzītie pamati: Padomes Regulas Nr. 40/94 8. panta 1. punkta b) apakšpunkta (tagad — Padomes Regulas Nr. 207/2009) 8. panta 1. punkta b) apakšpunkts) pārkāpums, jo Apelāciju padome esot kļūdaini nolēmusi, ka nepastāvēja attiecīgo preču zīmju sajaukšanas iespēja.